En (todeling) er i geografisk sammenheng det fenomen at en elv forgrener seg og den ene grenen forlater hovedelveløpet. Eksempler på dette er: Göta älv i Sverige. Elven var frem til København-freden i 1660 grenseelv mellom Norge og Sverige. Tärendöälven i Sverige, som forgrener seg ut fra Torneälven og ender i Kalixälven nær Junosuando. Casiquiare i Venezuela, som forgrener seg fra Orinoco og ender i Amazonas' sideelv Rio Negro. Grøna på Dovrefjell, som forgrener seg fra Svone ved Maribu i Svånådalen og ender i Gudbrandsdalslågen ved Dombås, mens Svone ender i Driva og Tingvollfjorden. Ved høy vannføring forgrener Glomma seg ved Kongsvinger. Noe av vannmassene renner da gjennom Vingersnoret til Vingersjøen og deretter ut i Vrangselva som igjen renner over til Sverige. Glomma deler seg også i to ved Rolvsøysund bro, som forbinder Fredrikstad og Sarpsborg. Den ene delen renner videre ut mot havet, mens den andre delen utgjør Visterflo. Et lignende fenomen, også kalt , er når en innsjø eller et myrområde har mer enn ett utløp. Et eksempel på dette er Rostojávri på grensen mellom Troms og svensk Lappland. Vannet har to utløp, ett mot vest gjennom Rostaelva i Målselvvassdraget, og ett mot øst gjennom Rostoeatnu i Torneälvvassdraget. Samme egenskap har Lesjaskogsvatnet, men dette vannets doble utløp er kunstig frembrakt gjennom en oppdemming i 1660-årene.